ΣΩΜΑΤΕΙΟ ΕΡΓΑΖΟΜΕΝΩΝ

**ΓΕΝΙΚΟΥ ΠΕΡΙΦΕΡΕΙΑΚΟΥ ΝΟΣΟΚΟΜΕΙΟΥ ΑΤΤΙΚΗΣ ΣΙΣΜΑΝΟΓΛΕΙΟ**

**ΤΗΛΕΦΩΝΟ 2132058442 - ΦΑΞ 2108043182**

**ΔΕΛΤΙΟ ΤΥΠΟΥ - ΚΑΤΑΓΓΕΛΙΑ**

**ΚΑΤΑΡΡΕΥΣΗ ΤΩΝ ΕΡΓΑΖΟΜΕΝΩΝ ΤΟΥ ΣΙΣΜΑΝΟΓΛΕΙΟΥ ΝΟΣΟΚΟΜΕΙΟΥ**

**ΕΠΙΚΙΝΔΥΝΕΣ ΣΥΝΘΗΚΕΣ ΕΡΓΑΣΙΑΣ**

Το Δ.Σ του Σωματείου Εργαζομένων στην τακτική συνεδρίαση του στις 9/3/2023 **αποφάσισε κατά πλειοψηφία (συμφώνησαν οι παρατάξεις ΑΣΕ, ΔΑΕΣ,ΑΝΑΓΚΙ) να καταγγείλει τις πολιτικές της κυβέρνησης και του Υπουργείου Υγείας οι οποίες με ταχύτατους ρυθμούς έχουν οδηγήσει το ΣΙΣΜΑΝΟΓΛΕΙΟ ΝΟΣΟΚΟΜΕΙΟ σε τραγικές ελλείψεις σε ιατρικό, νοσηλευτικό προσωπικό, διοικητικό, παραϊατρικό και λοιπό προσωπικό.** Η διαχρονική υπστελέχωση και οι πολιτικές των προηγούμενων κυβερνήσεων απαξίωσαν και ξεπούλησαν το ΕΣΥ με συνέπεια τραγικά αποτελέσματα για τη Δημόσια υγεία.

**Η κατάσταση όπως έχει διαμορφωθεί στο ΣΙΣΜΑΝΟΓΛΕΙΟ ΝΟΣΟΚΟΜΕΙΟ είναι άκρως επικίνδυνη για τους εργαζόμενους που καθημερινά σε συνθήκες πολέμου προσπαθούν να παρέχουν υπηρεσίες στους ασθενείς, εξαντλημένοι, έχοντας ξεπεράσει τα ανθρώπινα όρια κόπωσης και αντοχής. Η αγωνιώδης προσπάθειά μας να καλύψουμε τα κενά σε ανθρώπινο δυναμικό είναι πλέον αδύνατη.**

**ΚΑΤΑΓΓΕΛΟΥΜΕ**

* **Την τραγική υποστελέχωση** των νοσηλευτικών τμημάτων και τη λειτουργία τους με κάτω του ορίου ασφαλείας προσωπικό.
* **Όσους ευθύνονται (Διοίκηση, ΥΠΕ, Υπουργείο Υγείας)** για την επαγγελματική εξουθένωση και καταπόνηση του προσωπικού που εργάζεται ακατάπαυστα από την περίοδο του κορονοϊού έως και σήμερα.
* **Τη μη χορήγηση των αδειών του 2021-2022-2023** και των χρωστούμενων repo
* **Τη Διοίκηση του Νοσοκομείου και τις αρμόδιες Διευθύνσεις** που επιτρέπουν το προσωπικό να εργάζεται σε επικίνδυνες συνθήκες για την ασφάλεια του .
* **Την ΥΠΕ και το Υπουργείο Υγείας** που ουδέποτε δέχτηκαν σε συνάντηση το Σωματείο Εργαζομένων , επιδεικνύοντας πλήρη αδιαφορία, «ρίχνοντας στον κάδο των αχρήστων» όσα ηλεκτρονικά μηνύματα στείλαμε για να τους μεταφέρουμε την κραυγή αγωνίας των εργαζομένων του Σισμανόγλειου Νοσοκομείου.
* **Την όποια προσπάθεια επιβολής** ότι είναι κανονικότητα να εργαζόμαστε με τραγικές ελλείψεις προσωπικού και σε δυσμενείς συνθήκες εργασίας επικίνδυνες για την ασφάλεια των εργαζομένων και κυρίως των ασθενών του Νοσοκομείου.

**ΑΠΑΙΤΟΥΜΕ**

**ΑΜΕΣΗ ΠΡΟΣΛΗΨΗ ΜΟΝΙΜΟΥ ΠΡΟΣΩΠΙΚΟΥ ΟΛΩΝ ΤΩΝ ΕΙΔΙΚΟΤΗΤΩΝ**

**ΑΣΦΑΛΗΣ ΛΕΙΤΟΥΡΓΙΑ ΟΛΩΝ ΤΩΝ ΥΠΗΡΕΣΙΩΝ ΤΟΥ ΝΟΣΟΚΟΜΕΙΟΥ**

**ΤΟ Δ.Σ ΤΟΥ ΣΩΜΑΤΕΙΟΥ ΕΡΓΑΖΟΜΕΝΩΝ**